EkBass/fiwiki-20250220-pages-articles huggingface dataset:
Huỳnh Thị Thanh Thủy

Huỳnh Thị Thanh Thủy (s. 1. heinäkuuta 2002 Da Nang) on vietnamilainen malli ja kauneuskuningatar. Hän voitti Miss International 2024 -kilpailun tittelin. == Lähteet == == Aiheesta muualla == * Luokka:Vietnamilaiset henkilöt Luokka:Vuonna 2002 syntyneet Luokka:Elävät henkilöt Luokka:Missit
Juho Hurmalainen

Juho Hurmalainen (5. elokuuta 1867 Viipurin maalaiskunta – 5. toukokuuta 1920 Uusikirkko) oli suomalainen kansanopiston opettaja ja johtaja ja yhteiskunnallinen vaikuttaja. ==Henkilöhistoria== Hurmalaisen vanhemmat olivat puutarhuri Mikko Hurmalainen ja ja Saara Utter ja puoliso vuodesta 1896 talousopettaja Lydia Alina Husgafvel (k. 1937). Hurmalainen tuli ylioppilaaksi Viipurin lyseosta 1987 ja opiskeli yliopistossa tutkintoa kuitenkaan suorittamatta. Opintomatkoja Tanskan kansanopistoihin hän teki 1903. Hurmalainen oli Kymenlaakson Kansanopiston opettaja 1896–1898 ja Uudenkirkon kansanopiston johtaja 1898–1920. Hän vaikutti myös laajemmin Etelä-Karjalassa, koska oli muun muassa Etelä-Karjalan nuorisoseuran perustajia ja seuran johtokunnan jäsen ja puheenjohtaja, Viipurin läänin maanviljelyseuran hoitovaliokunnan jäsen, Uudenkirkon kunnanvaltuutettu, Etelä-Karjalan kotiseutuyhdistyksen sihteeri sekä n.k. Karjalan Kannaksen komitean puheenjohtaja. Viitattu 13.11.2024. (ei-vapaa) ==Julkaisuja== * Uudenkirkon kansanopisto 1894–1914, Viipuri: 1914 (toim. muiden kanssa) * Karjalan kannaksen kysymys, Viipuri: 1919 (toim. muiden kanssa) == Lähteet == Luokka:Suomalaiset opettajat Luokka:Suomen koulujen rehtorit Luokka:Uudenkirkon kunnanvaltuutetut Luokka:Vuonna 1867 syntyneet Luokka:Vuonna 1920 kuolleet
Hurmalainen

Hurmalainen on muun muassa seuraavien suomalaisten henkilöiden sukunimi: *Aino Hurmalainen (1880–1952), opettaja ja kansalaisopiston johtaja *Juho Hurmalainen (1867–1920), opettaja, kansanopiston johtaja ja yhteiskunnallinen vaikuttaja
Anne de Vries

Anne de Vries (22. toukokuuta 1904 Assen – 29. marraskuuta 1964 Zeist) oli alankomaalainen kirjailija ja opettaja. De Vries tuli tunnetuksi vuonna 1933 julkaistusta romaanistaan Bartje, jonka WSOY julkaisi Toini Jänneksen suomentamana vuonna 1938 nimellä Lapsen silmin. Siinä ja sen jatko-osassa Bartje zoekt het geluk (1940) kuvataan maalaispojan varttumista Alankomaiden koilliskulmassa sijaitsevassa Drenthen provinssissa. Romaanin pohjalta tuotettiin vuonna 1972 televisiosarja Bartje, joka esitettiin Suomessa Ylen ruotsinkielisessä tv-ohjelmistossa syksyllä 1974. De Vriesin tuotannosta on suomennettu myös romaani Hilde (1939, WSOY 1944) ja oppikirja Lasten Raamattu (Kleuter vertelboek voor de bijbelse geschiedenis, Tukholma: IPC 1961, suom. Kaija Pakkanen). De Vries kuoli 60-vuotiaana sydänkohtaukseen. ==Lähteet== Luokka:Alankomaalaiset kirjailijat Luokka:Vuonna 1904 syntyneet Luokka:Vuonna 1964 kuolleet
Karelia-kirjallisuuspalkinto

Karelia-kirjallisuuspalkinto on Karjalaisen Kulttuurin Edistämissäätiön perustama palkinto. Ehdokkaat asetetaan ensimmäisen kerran vuonna 2025, ja palkittu julkistetaan tammikuussa 2026. Säätiön lisäksi palkintoa rahoittavat vähintään kymmenen vuotta Broman Group, Iivari Mononen Oy, Korhonen Yhtiöt ja Aqwas, jonka taustalla on Laakkosen liikemiessuku . Palkinnon arvo on 20 000 euroa. 6–10-henkinen palkintoraati valitsee finalistit, joista valinnan tekevät yhdessä raadin puheenjohtaja ja tehtävään erityisesti valittu henkilö. Palkitsemisperusteiden mukaan palkinto myönnetään Pohjois-Karjalasta lähtöisin olevan tai maakunnassa asuvan kirjailijan teokselle. Palkinnon voi saada myös teos, jonka teema liittyy olennaisesti karjalaiseen identiteettiin. ==Lähteet== Luokka:Suomalaiset kirjallisuuspalkinnot
Mufloni

Mufloni (Ovis gmelini tai Ovis gmelinii, aiemmin Ovis orientalis) on lampaan (Ovis aries) villi kantamuoto. Lajia esiintyy Armeniassa, Azerbaidžanissa, Irakissa, Iranissa ja Turkissa. Lisäksi Kyproksella elää kyproksenmufloni (Ovis gmelini ophion), joka mahdollisesti polveutuu ihmisen siirtämistä villeistä mufloneista. Uriaali (Ovis vignei) on joskus luokiteltu samaan lajiin, mutta se eroaa muflonista muun muassa kromosomiluvultaan. Eurooppalainen mufloni luokitellaan lähteestä riippuen joko samaan lajiin muflonin tai lampaan kanssa. == Lähteet == Luokka:Lampaat
Shomanayn piiri

Shomanayn piiri (karakalpakiksi Shomanay rayonı, ) on paikallishallintoalue Uzbekistaniin kuuluvan Karakalpakstanin tasavallan eteläosassa. Sen pinta-ala on 780 neliökilometriä ja asukasmäärä 58 000 henkeä (vuonna 2024). Piirin hallinnollinen keskus on Shomanayn kaupunki. Shomanayn piiri rajoittuu luoteessa Qońıratin, pohjoisessa Qanlıkólin ja kaakossa Xojelin piireihin sekä etelässä Turkmenistanin Daşoguzin maakuntaan. Alue on etupäässä tasankoa. Lännessä piiri rajoittuu Ustjurtin laakioon. Vuonna 1950 ja uudelleen vuonna 1976 perustettuun piiriin kuuluu yksi kaupunki, 7 maaseudun itsehallintoaluetta ja 104 maaseutuasutusta. Kaupunkiväestön osuus on 26 prosenttia (vuonna 2024). Asukkaat ovat etupäässä karakalpakkeja ja uzbekkeja. Piirin maatalous tuottaa puuvillaa, vehnää, riisiä, vihanneksia, perunaa, meloneja, lihaa, maitoa ja vuotia. Shomanayssa on puuvilla-, rakennustarvike- ja elintarviketeollisuutta. Historiallisiin kohteisiin kuuluvat 400–300-luvuilta eaa. peräisin oleva Jampiq qalan muinaislinna ja 1800-luvun alussa rakennettu Jańa qala. ==Lähteet== Luokka:Karakalpakstanin piirit
Martti Ilmanen

Martti Tapani Ilmanen (28. marraskuuta 1881 Loppi – 14. toukokuuta 1923 Amiens, Ranska) oli suomalainen juristi ja diplomaatti.Ylioppilasmatrikkeli 1853–1899 : Martti Tapani IlmanenVaratuomari Martti Ilmanen. Kuollut lento- onnettomuudessa Ranskassa, Helsingin Sanomat, 16.05.1923, nro 131, s. 4, Kansalliskirjaston digitaaliset aineistot. Viitattu 13.11.2024 Martti Ilmasen vanhemmat olivat Orimattilan kirkkoherra, valtiopäivämies ja rovasti Johannes Ilmanen (1849–1915) ja Matilda Riddelin. Hän pääsi ylioppilaaksi 1899 Vaasan suomalaisesta lyseosta ja valmistui Helsingin yliopistosta filosofian kandidaatiksi 1902 ja filosofian maisteriksi 1904. Hän suoritti vielä ylemmän hallintotutkinnon 1905 ja oikeustutkinnon 1906 ja sai varatuomarin arvon 1909.Ylioppilasmatrikkeli 1853–1899 : Johannes Ilmanen Ilmanen oli Suomen valtiosihteerinvirastossa Pietarissa aktuaarina, sittemmin poliittisen osaston nuorempana toimitussihteerinä ja viimeksi vanhemman toimitussihteerin apulaisena 1908–1917. Suomen itsenäistyttyä hän oli ulkoministeriön palveluksessa vuodesta 1918 ja oli vt. lähetystösihteerinä Lontoossa 1919–1921. Ilmanen erosi virastaan 1921 ja siirtyi Pernajaan puutavara-alalla toimineen Joh. Askolinin yrityksen johtoon. Helmikuun alussa 1923 hän lähti vaimonsa kanssa ulkomaille oleskellen sitten pääasiassa Pariisissa. Martti Ilmanen kuoli lento-onnettomuudessa Ranskassa toukokuussa 1923, kun ranskalaisen Air Union -yhtiön Farman F.60 Goliath F-AEBY -kone syöksyi maahan Monsuresissa Sommen alueella koneen siiven katkettua. Kone, jossa hän oli matkustajana, oli lähtenyt Le Bourget’n lentoasemalta määränpäänään Croydonin lentokenttä Lontoon lähellä. Kaikki koneessa olleet kuusi henkilöä menehtyivät onnettomuudessa. Ilmanen haudattiin Pernajaan.Godin, Sylvie (17 May 2023) : Somme : le crash du Goliath avait fait six morts en mai 1923, Le Bonhomme Picard (ranskankielinen). Viitattu 13.11.2024Aviation Safety Network Martti Ilmanen oli naimisissa vuodesta 1920 Maini Askolinin kanssa, jonka isä oli kauppaneuvos Johannes Askolin. == Lähteet == Luokka:Suomalaiset juristit Luokka:Suomalaiset diplomaatit Luokka:Lento-onnettomuudessa kuolleet Luokka:Vuonna 1881 syntyneet Luokka:Vuonna 1923 kuolleet
Eosiini Y

Eosiini Y (C20H6Br2N2O9Na2) eli Acid Red 87 on ksanteenirakenteinen aromaattinen orgaaninen yhdiste. Yhdistettä voidaan käyttää muun muassa väriaineena. == Ominaisuudet, valmistus ja käyttö == Huoneenlämpötilassa eosiini Y on punaista tai ruskehtavaa kiteistä ainetta. Yhdiste liukenee veteen ja kohtalaisesti esimerkiksi etanoliin, asetonitriiliin ja dimetyylisulfoksidiin. Aineen laimeilla liuoksilla on vihreä fluoresenssi. Eosiini Y:tä valmistetaan bromaamalla fluoreskeiiniä ja muodostamalla natriumsuola. Ensimmäisen kerran yhdistettä valmisti Heinrich Caro vuonna 1871. Eosiini Y:tä voidaan käyttää mikroskopiassa niin sytoplasman kuin tumien, fibriinin ja eosinofiilien värjäämiseen. Usein sitä käytetään yhdessä atsuuri B:n kanssa tai hematoksyliinin vastaväriaineena. Yhdistettä käytetään myös paperin ja tekstiilien värjäykseen sekä kosmetiikassa. Eosiini Y:n ja alumiinin tai lyijyn kompleksit ovat taiteilijavärejä.Ute Schmidt & Erik K. W. Schulte: "Stains, Microscopic", teoksessa Ullmann's Encyclopedia of Industrial Chemistry, John Wiley & Sons, New York, 2000. Orgaanisen kemian synteeseissä yhdistettä käytetään esimerkiksi singlettihapen tuottamiseen hapetusreaktioissa ja radikaalireaktioiden fotoinitiaattorina. == Lähteet == Luokka:Väriaineet
Storbackenin tuulivoimapuisto

Storbackenin tuulivoimapuisto on Pohjanmaalla Vöyrin Oravaisten kirkonkylän Storbackenilla sijaitseva tuulivoimapuisto, jossa toimii 7 tuulivoimalaitosta. Niiden kokonaiskapasiteetti on 30 megawattia (tai 29,4 MW ) ja vuosituotanto on noin 100 gigawattituntia. Tuulivoimapuiston on rakentanut OX2, sen omistaa Infracapital, jonka tytäryhtiö Storbacken Wind Oy on, ja sitä operoi OX2. Tuulivoimapuiston kaakkoispuolella 1,5 kilometrin päässä sijaitsee vuonna 2022 valmistunut Mörknässkogenin tuulivoimapuisto. == Yleistä == Storbackenin tuulipuisto sijaitsee neljä kilometriä Oravaisten kirkolta itään Storbackenilla. Voimala-alue sijaitsee Loholstretin, Storbackenin ja Björnkärretin maastoissa, jotka ovat pääosin metsätalouskäytössä. Matkaa merenrannikolle on viisi kilometriä. Voimaloiden huoltotiet tulevat joko lännestä Oravaisten tehtaalta tai pohjoisesta yhdystieltä 7230 (Jeppovägen) alkavalta kylätieltä. Tuulipuiston pituus on 2,3 kilometriä, leveys 0,9 kilometriä, ja kaikki voimalaitokset sisällensä sulkevan alueen pinta-ala on 1,1 neliökilometriä. Tuulivoimalaitokset ovat tanskalaisen Vestaksen valmistamaa V150-mallia, jonka napakorkeus on 150 metriä, tuuliturbiinin halkaisija 150 metriä, ja jonka kapasiteetti on 4,3 megawattia. Voimalat sijaitsevat 25–30 metrin korkeudella mpy. == Historiaa == OX2 ja Infracapital tekivät sopimuksen Storbackenin ja Kröpulnin tuulivoimapuistojen rakentamiseksi elokuussa 2019. Rakentaminen tapahtui vuosien 2019–2021 aikana ja perustyöt olivat Infra Buildersin vastuulla. Voimaloiden asentamisesta vastasi Vestas ja sähköverkon liittymisestä Herrfors. Tuulivoimapuisto valmistui ja testien jälkeen se luovutettiin omistajalleen Infracapitalille marraskuussa 2021. Tämän jälkeen OX2 on vastannut tuulipuiston teknisestä ja kaupallisesta hallinnoinnista. == Katso myös == * Luettelo Suomen tuulivoimaloista == Lähteet == Luokka:Vöyrin tuulivoimapuistot
Xojelin piiri

Xojelin piiri (karakalpakiksi Xojeli rayonı, ) on paikallishallintoalue Uzbekistaniin kuuluvan Karakalpakstanin tasavallan eteläosassa. Sen pinta-ala on 550 neliökilometriä ja asukasmäärä 128 700 henkeä (vuonna 2024). Piirin hallinnollinen keskus on Xojelin kaupunki. Xojelin piiri rajoittuu luoteessa Shomanayn ja Qanlıkólin, koillisessa Nukusin ja kaakossa Taqıyatasin piireihin sekä lounaassa Turkmenistanin Daşoguzin maakuntaan. Amudarjan vasemmalla rannalla sijaitseva alue on etupäässä tasankoa, jonka läpi kulkee Qońıratin kanava ja muita kastelukanavia. Vuonna 1926 perustettuun piiriin kuuluu yksi kaupunki, 1 taajama, 7 maaseudun itsehallintoaluetta ja 63 maaseutuasutusta. Kaupunkiväestön osuus on 64 prosenttia (vuonna 2024). Asukkaat ovat etupäässä karakalpakkeja ja uzbekkeja. Piirin maatalous tuottaa puuvillaa, vehnää, riisiä, vihanneksia, perunaa, meloneja, hedelmiä, lihaa, maitoa ja vuotia. Xojelissa on puuvilla-, tekstiili-, rakennustarvike- ja elintarviketeollisuutta. Historiallisiin kohteisiin kuuluvat Mizdaxqanin keskiaikaisen kaupungin rauniot linnoituksineen ja mausoleumeineen. ==Lähteet== Luokka:Karakalpakstanin piirit
Congo–Océan-rautatie

Congo–Océan-rautatie (Chemin de fer Congo-Océan) on Kongon tasavallan Brazzavillestä Atlantin rannikolle Pointe-Noireen vievä rautatie. Rautatie rakennettiin, kun Kongo oli Ranskan siirtomaa, ja se valmistui 1934. Rautatien valmistuttua siitä julkaistiin 512-sivuinen valokuvateos, jossa työn tehneet pakkotyöläiset eivät näy. Rautatie rakennettiin luonnonvarojen kuljettamiseksi sisämaasta satamaan ja siirtomaaisännälle Ranskaan. Rakentajia värvättiin työmaalle väkisin, ja värväystä pakenevia rangaistiin kohdistamalla rangaistus koko kylälle. Työmaalle kuljetetuista pakkotyöläisistä saattoi puolet kuolla matkalla. Työ tehtiin ilman koneita alkeellisilla työvälineillä. Rakennustyö kesti 13 vuotta, ja 127 259 värvätystä kuoli rakennustyössä arviolta 17 000–23 000 ihmistä. Rautatien historiasta on valmistunut dokumentti Veren rautatie. ==Lähteet== ==Aiheesta muualla== Luokka:Kongon tasavallan rakennukset ja rakennelmat Luokka:Rautatiet Luokka:Kongon tasavallan talous
Para-Metoksifenyylipiperatsiini

para-metoksifenyylipiperatsiini (MeOPP, pMPP, 4-MPP; paraperatsiini) on fenyylipiperatsiinijohdannainen, jolla on piristäviä vaikutuksia ja jota on myyty ainesosana ”party pills” -valmisteissa, aluksi Uudessa-Seelannissa ja myöhemmin muissa maissa ympäri maailmaa. == Farmakologia == para- metoksifenyylipiperatsiinin on in vitro havaittu estävän takaisinottoa ja indusoivan monoamiinivälittäjäaineiden vapautumista. Tämä on vaikutusmekanismi, joka on yhteinen väärinkäytettyjen huumeiden, kuten amfetamiinien ja ekstaasin, kanssa, ja para-metoksifenyylipiperatsiini tuottaa jonkin verran samanlaisia vaikutuksia, vaikka se on paljon vähemmän voimakas ja sillä uskotaan olevan suhteellisen vähäinen väärinkäyttöpotentiaali. Piperatsiinijohdannaisten, kuten trifluorimetyylifenyylipiperatsiinin (TFMPP), on myös osoitettu vaikuttavan huomattavin osin ei-selektiivisinä serotoniinireseptoriagonisteina, ja para-metoksifenyylipiperatsiinin on myös osoitettu toimivan tällä tavalla. == Efektit == para- metoksifenyylipiperatsiinin sanotaan anekdoottisesti aiheuttavan huomattavasti vähemmän ahdistusta kuin vastaavat piperatsiinit, ja sitä otetaan yleensä annoksina 120–200 mg. Sitä sekoitetaan usein stimuloivien piperatsiinijohdannaisten, kuten bentsyylipiperatsiinin (BZP) kanssa yhteisvaikutuksen aikaansaamiseksi. == Aineenvaihdunta == Ihmisen maksan P450 CYP2D6 muuntaa para-metoksifenyylipiperatsiinin demetylaation avulla para- hydroksifenyylipiperatsiiniksi. == Laki == === Suomi === Suomessa para- metoksifenyylipiperatsiini on listattu valtioneuvoston asetuksessa kuluttajamarkkinoilta kielletyistä psykoaktiivisista aineista. === Saksa === Luokiteltu ryhmään "Neue-psykoaktive-Stoffe-Gesetz" ("NpSG"). Soveltamisalaan kuuluvien aineiden käyttö on sallittua vain teollisiin ja tieteellisiin tarkoituksiin. == Lähteet == Luokka:Fenyylipiperatsiinit Luokka:Piristeet
Qanlıkólin piiri

Qanlıkólin piiri (karakalpakiksi Qanlıkól rayonı, ) on paikallishallintoalue Uzbekistaniin kuuluvan Karakalpakstanin tasavallan eteläosassa. Sen pinta-ala on 740 neliökilometriä ja asukasmäärä 53 800 henkeä (vuonna 2024). Piirin hallinnollinen keskus on Qanlıkóln taajama. Qanlıkólin piiri rajoittuu pohjoisessa Qońıratin, idässä Bozatawin ja Nukusin, etelässä Xojelin ja lännessä Shomanayn piireihin. Alue on etupäässä kastelukanavien halkomaa Amudarjan vasemman rannan tasankoa. Vuonna 1970 perustettuun piiriin kuuluu yksi taajama, 7 maaseudun itsehallintoaluetta ja 38 maaseutuasutusta. Kaupunkiväestön osuus on 25 prosenttia (vuonna 2024). Asukkaat ovat etupäässä karakalpakkeja ja uzbekkeja. Piirin maatalous tuottaa puuvillaa, vehnää, riisiä, vihanneksia, meloneja, hedelmiä, lihaa, maitoa ja vuotia. Lisäksi on puuvilla-, rakennustarvike- ja elintarviketeollisuutta. ==Lähteet== Luokka:Karakalpakstanin piirit
Shirvanshahien palatsi

Shirvanshahien palatsi () on muinaista Širvania hallinneiden Shirvanshahien 1400-luvulla rakennuttama linna Bakun vanhassa kaupungissa Azerbaidžanissa. Se on Unescon maailmanperintökohde vuodesta 2000. Vuoden 1192 Şamaxın maanjäristys pakotti Širvanin hallitsijan siirtämään pääkaupungin İçərişəhəriin, jonne rakennettiin Shirvanshahin palatsi. Kokonaisuuteen kuuluu itse palatsi, joka on yksi Lähi-idän ainutlaatuisimmista, oikeustalo, joka on kiehtonut matkailijoita ja tutkijoita keskiajalta lähtien sekä keskiaikaisen oppineen ja ajattelijan seyid Seyid Yəhya Bakuvin hauta. Kompleksiin kuuluu myös palatsin moskeija, Shahin sukuhauta, kylpylä ja maanalainen vesisäiliö. Palatsin 52 huoneesta 27 sijaitsi ensimmäisessä kerroksessa ja 25 toisessa. Yläkerrassa on säilynyt 15 huonetta, joista vain odotushuone on alkuperäisessä asussaan. Ensimmäisessä kerroksessa on keittiö ja varasto. Siellä tiedetään olleen palvelijoiden, taiteilijoiden ja kalligrafien asuin- ja työtiloja. == Lähteet == Luokka:Bakun museot Luokka:Bakun historia Luokka:Unescon maailmanperintökohteet Azerbaidžanissa
Kyllikki Kuningas

Maire Kyllikki Kuningas (omaa sukua Kyheröinen, 8. kesäkuuta 1944 Jääski – 15. joulukuuta 2023 Seinäjoki) oli suomalainen näyttelijä. == Ura == Kyllikki Kuningas näytteli Seinäjoen kaupunginteatterissa vuosina 1975–2011, jolloin hän jäi eläkkeelle. Kuninkaan muita kiinnityksiä olivat Porin Teatteri 1962–1963, Riihimäen Teatteri 1963–1965, Vaasan suomalainen teatteri 1965–1967, Jyväskylän kaupunginteatteri 1967–1969 ja Imatran Teatteri 1969–1975.Suomen teatterit ja teatterintekijät 1993, s. 239 Kuninkaan rooleja olivat esimerkiksi Nina (Lokki), Maggie (Mestarin tyttäret), Julia (Romeo ja Julia) sekä Juurakon Hulda ja Niskavuoren Heta. 2000-luvulla hän näytteli muun muassa Ilmin osan draamassa Pesärikko ja rouva Schmidtin osan musikaalissa The Sound of Music. Kuningas näytteli emäntä Jokista Aleksi Mäkelän ohjaamassa draamassa Häjyt vuonna 1999. Kuninkaan vanhemmat olivat sekatyömies Eino Johannes Kyheröinen ja Vera Toroska.Teatterin maailma 1965, s. 236 == Lähteet == * * ===Viitteet=== Luokka:Suomalaiset näyttelijät Luokka:Vuonna 1944 syntyneet Luokka:Vuonna 2023 kuolleet
Hmeimimin lentotukikohta

Hmeimimin lentotukikohta (, ) on Venäjän asevoimien käyttämä lentotukikohta Syyriassa Latakian maakunnassa. Venäjä on käyttänyt Basil al-Assadin kansainvälisellä lentoasemalla toimivaa tukikohtaa vuodesta 2015 lähtien, jolloin se sekaantui Syyrian sisällissotaan Syyrian presidentti Bašar al- Assadin hallinnon puolella. ==Historia== Hmeimimin lentotukikohta perustettiin Venäjän puuttuessa Syyrian sisällissotaan maan presidentti Bašar al-Assadin hallinnon puolella. Assadin hallinto oli vuonna 2015 romahtamisen partaalla ja maa kääntyi vanhan liittolaisensa Venäjän puoleen. Syyria pyysi virallisesti Venäjän sotilaallista apua, josta solmittiin sopimus Venäjän kanssa 26. elokuuta 2015. Venäjä, joka oli aikaisemmin toimittanut maahan apua meriteitse, sai käyttöönsä Basil al-Assadin kansainvälisen lentoaseman jolle Hmeimiminä tunnetuksi tullut lentotukikohta perustettiin. Paikalle alkoi saapua Venäjän ilmavoimien koneita Iranin ja Irakin ilmatilan kautta syyskuun puolessavälissä. Venäjän liittokokous antoi luvan niiden operatiivisille lennoille Syyriassa 30. syyskuuta. Operatiivisten lentojen alkaessa Venäjän ilmavoimilla oli Syyriassa 33 lentokonetta. Niistä 12 oli Su-24M2-pommikoneita, 12 Su-25M/UB-rynnäkkökoneita, 4 Su-34-pommikoneita, 4 Su-30SM-monitoimihävittäjää ja 1 Il-20M-valvontakone. Niiden lisäksi paikalla oli 12 Mi-24P-taisteluhelikopteria ja 5 Mi-8MTš-kuljetushelikopteria. Tukikohdan suojauksesta vastasi 810. merijalkaväen prikaati, T-90A-panssarivaunukomppania ja S-300V4-ilmatorjuntapatteri. Paikalle tuli myöhemmin vielä toinen S-300-ilmatorjuntapatteri. Venäjän ilmavoimien Suhoi 24 -koneen pudotuksen jälkeen marraskuussa 2015 Venäjä toi paikalle myös S-400-ilmatorjuntaohjusjärjestelmän. Kaluston määrää on myöhemmin kasvatettu ja kutistettu tarpeen mukaan. Bašar al-Assadin hallinto romahti joulukuussa 2024. Assadin mukaan hän oli 8. joulukuuta lähtenyt Damaskoksesta Hmeimimiin, josta venäläiset päättivät evakuoida hänet Venäjälle samana iltana. Assadin mukaan hän itse olisi halunnut jäädä taistelemaan. Venäläiset jäivät tukikohtaan kapinallisten noustessa valtaan. Tukikohdan pidemmän aikavälin kohtalo oli vuoden 2025 alussa epäselvä. ==Lähteet== Luokka:Venäjän ilmavoimien lentokentät Luokka:Latakian maakunta Luokka:Syyrian lentoasemat
Robbe

Robin Björkskog, paremmin tunnettu taiteilijanimeltään Robbe (s. 2001 Espoo) on suomalainen elektronisen tanssimusiikin tuottaja ja DJ. Hän lukeutuu Suomen kymmenen Spotifyssa kuunnelluimman elektronisen tanssimusiikin artistien joukkoon runsaalla 1,1 miljoonalla kuukausittaisella kuuntelijallaan. Hänen tuottamiaan kappaleita on kuunneltu eri digitaalissa palveluissa suomalaiseksi artistiksi poikkeuksellisen paljon, yhteensä yli 1,5 miljardia kertaa. Robben musiikki on erityisen suosittua Saksassa, Yhdysvalloissa, Brasiliassa ja Keski-Euroopassa ylipäätään. Robben tunnetuimpia kappaleita ovat Mirrors, Tik Tok ja I Want It That Way. Kaiken kaikkiaan hän on julkaissut vuodesta 2019 alkaen Spotifyssa yhteensä yli sata kappaletta monille eri levy-yhtiöille, kuten Sony Music, Warner Music, Spinnin Records, Kontor Records, Bounce & Bass ja ChillYourMind. Robben tyylilajeina ovat tekno sekä sen alalajit hypertechno, mainstage techno ja hard techno. Hän on esiintynyt monilla festivaaleilla ympäri Euroopan, kuten Triple Treat (Latvia) ja Family First Event (Espanja) Vuonna 2024 Robbe esiintyi mm. Weekend Festivalilla. Samana vuonna hän liittyi osaksi maamme suurinta elektronisen musiikin kollektiivia, Luxoniaa. == Lähteet == Luokka:Elävät henkilöt Luokka:Suomalaiset DJ:t Luokka:Vuonna 2001 syntyneet
Rajasthanin kukkulalinnoitukset

Rajasthanin kukkulalinnoitukset ovat kuusi linnoitusta Intiassa, Rajasthanin osavaltiossa. Ne ovat Unescon maailmanperintökohde vuodesta 2013. Nämä kuusi laajaa kukkulalinnoitusta edustavat 700-luvulta 1700-luvulle kukoistaneiden Rajputien ruhtinasvaltioiden hienostuneita, linnoitettuja hallintokeskuksia ja niiden suhteellista poliittista itsenäisyyttä. Laajat linnoitukset, joiden ympärysmitta on jopa 20 kilometriä käyttävät hyväkseen hyvin erilaisia maastonmuotoja, erityisesti Gagronin joen, Ranthamboren tiheät metsät ja Jaisalmerin aavikon. Arkkitehtonisilla muodoilla ja koristeilla on paljon yhteistä muiden alueella kehittyneiden rakennustyylien, kuten sulttaanikunnan ja Suurmogulien valtakunnan arkkitehtuurin kanssa. Osa linnoituksista oli pikemminkin vahvojen muurien suojaamia kaupunkeja. Niiden puolustusmuurien sisällä palatsien ja muiden rakennusten arkkitehtuuri heijastaa niiden roolia hovikulttuurin keskuksina sekä taiteen ja musiikin oppimisen suojapaikkoina. Tuomioistuimen ja varuskuntien lisäksi useimpien linnoitusten muurien suojissa oli laajoja kaupunkiasutuksia. Niissä käytiin myös kauppaa, joka muodosti Rajputin ruhtinaiden vaurauden perustan. Suurimmassa osassa linnoituksia oli temppeleitä tai pyhiä rakennuksia sekä laajoja tekoaltaita ja kanavarakenteita. Chittorgarhin eli Chitorin linnakkeen kymmenissä temppeleissä käy edelleen pyhiinvaeltajia kaikkialta Rajasthanista. File:Chittorgarh fort.JPG|Chitorin linnake File:Kumbhalgarh 055.jpg|Kumbhalgarh File:Battees Khamba (32 Pillars).jpg|Ranthambore File:Gagron Fort, Gagron, Rajasthan.jpg|Gagron File:20191219 Fort Amber, Amer, Jaipur 0955 9481.jpg|Amber File:Jaisalmer forteresse.jpg|Jaisalmer == Lähteet == Luokka:Intian linnoitukset Luokka:Rajasthan Luokka:Unescon maailmanperintökohteet Intiassa
Rødvenin kirkko

Rødvenin kirkko () on Rauman kunnassa Møren ja Romsdalin läänissä Norjassa sijaitseva puinen pitkäkirkko vuodelta 1907. ==Lähteet== ==Aiheesta muualla== Luokka:Norjan puukirkot Luokka:Rauma (Norja)
Vågstrandan kirkko

Vågstrandan kirkko () on Rauman kunnassa Møren ja Romsdalin läänissä Norjassa sijaitseva puinen pitkäkirkko vuodelta 1869. ==Lähteet== ==Aiheesta muualla== Luokka:Norjan puukirkot Luokka:Rauma (Norja)
Hanestadin kirkko

Hanestadin kirkko () on Rendalenin kunnassa Innlandetin läänissä Norjassa sijaitseva puinen pitkäkirkko vuodelta 1926. ==Lähteet== ==Aiheesta muualla== Luokka:Norjan puukirkot Luokka:Rendalen
Sjølin kirkko

Sjølin kirkko () on Rendalenin kunnassa Innlandetin läänissä Norjassa sijaitseva puinen pitkäkirkko vuodelta 1914. ==Lähteet== ==Aiheesta muualla== Luokka:Norjan puukirkot Luokka:Rendalen
Øvre Rindalin kappeli

Øvre Rindalin kappeli () on Rindalin kunnassa Norjassa sijaitseva puinen pitkäkirkko vuodelta 1911. ==Lähteet== ==Aiheesta muualla== Luokka:Norjan puukirkot Luokka:Rindal
Norderhovin kirkko

Norderhovin kirkko () on Ringeriken kunnassa Buskerudin läänissä Norjassa sijaitseva kivinen ristikirkko 1100-luvulta. Se oli alun perin pitkäkirkko, mutta 1880-luvun alussa sitä laajennettiin. ==Kuvia== Norderhov kirke altertavle.jpg|Alttari Norderhov kirke prekestol 012.jpg|Saarnastuoli Norderhov kirke orgel 009.jpg|Urut ==Lähteet== ==Aiheesta muualla== Luokka:Norjan kivikirkot Luokka:Ringerike
Strømsoddbygdan kappeli

Strømsoddbygdan kappeli () on Ringeriken kunnassa Buskerudin läänissä Norjassa sijaitseva puinen pitkäkirkko vuodelta 1953. ==Kuvia== Stromsoddbygda kapell kor 27.jpg|Kirkkosali Stromsoddbygda kapell orgel 28.jpg|Urut ==Lähteet== ==Aiheesta muualla== Luokka:Norjan puukirkot Luokka:Ringerike
Tyristrandin kirkko

Tyristrandin kirkko () on Ringeriken kunnassa Buskerudin läänissä Norjassa sijaitseva puinen pitkäkirkko vuodelta 1857. ==Kuvia== Tyristrand kirkes altertavle T053 01 0213.jpg|Alttari Organ of Tyristrand Church.JPG|Urut ==Lähteet== ==Aiheesta muualla== Luokka:Norjan puukirkot Luokka:Ringerike
Vemen kirkko

Vemen kirkko () on Ringeriken kunnassa Buskerudin läänissä Norjassa sijaitseva tiilinen pitkäkirkko vuodelta 1893. ==Kuvia== Organ of Veme Church.jpg|Urut ==Lähteet== ==Aiheesta muualla== Luokka:Norjan kivikirkot Luokka:Ringerike
Vikerin kirkko

Vikerin kirkko () on Ringeriken kunnassa Buskerudin läänissä Norjassa sijaitseva puinen pitkäkirkko vuodelta 1697. ==Lähteet== ==Aiheesta muualla== Luokka:Norjan puukirkot Luokka:Ringerike
Villshärad

Villshärad on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 741 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Halmstadin kunta
Simlångsdalen

Simlångsdalen on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 696 asukasta vuonna 2021. ==Tunnettuja henkilöitä== * Fredrik Ström (1880–1948), vasemmistolainen poliitikko, toimittaja ja kirjailija ==Lähteet== ==Aiheesta muualla== Luokka:Ruotsin taajamat Luokka:Halmstadin kunta
Fredrik Ström

Otto Fredrik Ström (10. heinäkuuta 1880 Breared – 23. marraskuuta 1948 Bollebygd) oli ruotsalainen toimittaja, kirjailija ja vasemmistolainen poliitikko. Hänet valittiin sosiaalidemokraattien edustajana valtiopäiville vuonna 1916, mutta jo seuraavana vuonna hän siirtyi siitä irtautuneeseen sosiaalidemokraattiseen vasemmistopuolueeseen, eli kommunisteihin. Vuonna 1926 hän palasi sosiaalidemokraatteihin. Kirjailijana Ström julkaisi muun muassa elämäkertoja, muistelmia sekä romaaneja. ==Kuvia== Fredrik Ström 1929.JPG|Muotokuva vuodelta 1929. Minnessten FStröm.jpg|Fredrik Strömin muistokivi Simlångsdalenissa, josta hän oli kotoisin. ==Lähteet== ==Aiheesta muualla== Luokka:Ruotsin kansanedustajat Luokka:Ruotsalaiset kommunistit Luokka:Ruotsin sosiaalidemokraattisen työväenpuolueen poliitikot Luokka:Ruotsalaiset toimittajat Luokka:Ruotsalaiset kirjailijat Luokka:Vuonna 1880 syntyneet Luokka:Vuonna 1948 kuolleet
Holm (Halmstad)

Holm on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 828 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Halmstadin kunta
Laxvik

Laxvik on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 483 asukasta vuonna 2021. ==Lähteet== ==Aiheesta muualla== Luokka:Ruotsin taajamat Luokka:Halmstadin kunta
Jila Mossaed

Jila Mossaed (; s. 1948 Teheran) on ruotsalais-iranilainen runoilija, joka valittiin Ruotsin akatemian jäseneksi vuonna 2018. Hänen kirjailijanuransa alkoi synnyinmaassa Iranissa, missä hän sai jo 17-vuotiaana runojaaan julkaistuksi arvostetussa Khoshe-lehdessä. Mossaed opiskeli Yhdysvalloissa ja palasi Iraniin työskentelemään radiossa ja televisiossa. Islamilaisen vallankumouksen jälkeen hänen työnsä toimittajana kävi vaikeammaksi, ja vuonna 1986 hän pakeni Ruotsiin kahden lapsensa kanssa. Hänen ensimmäinen ruotsinkielinen teoksensa oli runokokoelma Månen och den eviga kon (1997). ==Lähteet== ==Aiheesta muualla== Luokka:Ruotsalaiset runoilijat Luokka:Iranilaiset kirjailijat Luokka:Iranilaiset toimittajat Luokka:Ruotsin akatemian jäsenet Luokka:Vuonna 1948 syntyneet Luokka:Elävät henkilöt
Tsabong

Tsabong () on kylä Botswanan Kgalagadin alueella ja tämän alueen hallinnollinen keskus. Kylä sijaitsee maanteitse 542 kilometriä pääkaupunki Gaboronesta länsilounaaseen. Vuoden 2022 väestönlaskennan mukaan Tsabongin asukasluku oli 11 651 (2011: 8 939 as.). Köppenin ilmastoluokituksessa Tsabong kuuluu kuumaan aavikkoilmastoon (BWh). == Lähteet == == Aiheesta muualla == Luokka:Botswanan kaupungit
Kalorinen ilmiö

Kalorinen ilmiö voi viitata: *magneettikalorinen ilmiö *sähkökalorinen ilmiö *elastokalorinen ilmiö
Mavronísi (Lasíthi)

Mavronísi () eli Mávros Vráchos (Μαύρος Βράχος) on pieni Kreikan saari, joka kuuluu Kreetan saariin ja sijaitsee Kreetan koilliskärjen länsirannikon edustalla. Saaren pinta-ala on noin 0,011 neliökilometriä ja se on asumaton. Hallinnollisesti Mavronísi kuuluu Siteían kuntaan, Lasíthin alueyksikköön ja Kreetan alueeseen. == Lähteet == Luokka:Kreetanmeren saaret Luokka:Siteía
Papadóplaka

Papadóplaka () on pieni Kreikan saari, joka kuuluu Kreetan saariin ja sijaitsee Kreetan etelärannikolla Kaloí Liménesin kylän lähellä. Saaren pinta- ala on noin 0,004 neliökilometriä ja se on asumaton. Hallinnollisesti Papadóplaka kuuluu Faistóksen kuntaan, Iraklionin alueyksikköön ja Kreetan alueeseen. Saarta ei tule sekoittaa samannimiseen riuttaan Kommóksen edustalla. == Lähteet == Luokka:Faistós Luokka:Libyanmeren saaret
Paximádi (Iraklion)

Paximádi (, ) on pieni Kreikan saari, joka kuuluu Kreetan saariin ja sijaitsee Kreetan pohjoisrannikon edustalla sijaitsevan Dían saaren itäpuolella. Saaren pinta-ala on noin 0,032 neliökilometriä ja se on asumaton. Hallinnollisesti Paximádi kuuluu Chersónisoksen kuntaan, Iraklionin alueyksikköön ja Kreetan alueeseen. == Lähteet == Luokka:Chersónisos Luokka:Kreetanmeren saaret
Mavronísi

Mavronísi (, ”Musta saari”) voi viitata seuraaviin saariin Kreikassa: * Mavronísi eli Mávros Vráchos, saari Kreetan pohjoisrannikon edustalla * Mavronísi, saari Kykladien saariryhmässä lähellä Párosta
Peristeróvrachoi

Peristeróvrachoi (, myös yksikössä Peristeróvrachos, Περιστερόβραχος) on kolmen pienen Kreikan saaren ryhmä, joka kuuluu Kreetan saariin ja sijaitsee Kreetan itärannikolla Váin rannan edustalla. Saarten yhteispinta-ala on noin 0,003 neliökilometriä ja yhteispituus noin 110 metriä. Ryhmän suurimman saaren pinta-ala noin 0,0017 neliökilometriä. Saaret ovat asumattomia. Hallinnollisesti Peristeróvrachoin saaret kuuluvat Siteían kuntaan, Lasíthin alueyksikköön ja Kreetan alueeseen. == Lähteet == == Aiheesta muualla == Luokka:Kreetan saaret Luokka:Siteía
Petalída (Falásarna)

Petalída () on pieni Kreikan saari, joka kuuluu Kreetan saariin ja sijaitsee Kreetan länsirannikolla Falásarnan rannan edustalla. Saaren pinta-ala on noin 0,024 neliökilometriä ja se on asumaton. Hallinnollisesti Petalída kuuluu Kíssamoksen kuntaan, Chanián alueyksikköön ja Kreetan alueeseen. == Lähteet == Luokka:Kíssamos Luokka:Kreetan saaret
Petalídi (Iraklion)

Petalídi () eli Glaronísi (Γλαρονήσι) on pieni Kreikan saari, joka kuuluu Kreetan saariin ja sijaitsee Kreetan pohjoisrannikon edustalla sijaitsevan Dían saaren pohjoispuolella. Saaren pinta-ala on noin 0,013 neliökilometriä ja se on asumaton. Hallinnollisesti Petalídi kuuluu Chersónisoksen kuntaan, Iraklionin alueyksikköön ja Kreetan alueeseen. == Lähteet == Luokka:Chersónisos Luokka:Kreetanmeren saaret
Prosforá

Prosforá () on pieni Kreikan saari, joka kuuluu Kreetan saariin ja sijaitsee Kreetan pohjoisrannikolla lähellä Siteían kaupunkia. Saaren pinta-ala on noin 0,0001 neliökilometriä ja se on asumaton. Hallinnollisesti Prosforá kuuluu Siteían kuntaan, Lasíthi alueyksikköön ja Kreetan alueeseen. == Lähteet == Luokka:Kreetanmeren saaret Luokka:Siteía
Theodoropoúla

Theodoropoúla (, myös Thodoropoúla, Θοδωροπούλα) eli Mikrós Ágios Theódoros (Μικρός Άγιος Θεόδωρος) eli Glaráki (Γλαράκι) eli Koúkos (Κούκος) on pieni Kreikan saari, joka kuuluu Kreetan saariin ja sijaitsee Kreetan pohjoisrannikolla Agía Marínan kaupungin edustalla olevan Ágioi Theódoroin saaren pohjoispuolella. Saaren pinta-ala on noin 0,013 neliökilometriä ja se on asumaton. Hallinnollisesti Theodoropoúla kuuluu Chanián kuntaan, Chanián alueyksikköön ja Kreetan alueeseen. Saaren nimistä Theodoropoúla tarkoittaa ”Pientä Theódorosta” ja Glaráki ”Pientä lokkia”. == Lähteet == Luokka:Chaniá Luokka:Kreetanmeren saaret
Thétis

Thétis () eli Vála (Βάλα) on pieni Kreikan saari, joka kuuluu Kreetan saariin ja sijaitsee Kreetan etelärannikolla lähellä Treis Ekklisiésin kylää. Saaren pinta-ala on noin 0,003 neliökilometriä ja se on asumaton. Hallinnollisesti Thétis kuuluu Archánes-Asteroúsian kuntaan, Iraklionin alueyksikköön ja Kreetan alueeseen. == Lähteet == Luokka:Archánes-Asteroúsia Luokka:Libyanmeren saaret
Thetis (täsmennyssivu)

Thetis voi viitata seuraaviin: * Thetis, hahmo kreikkalaisessa mytologiassa * 17 Thetis, pikkuplaneetta * Thétis eli Vála, saari Kreetan etelärannikon edustalla Kreikassa * Thetis-nimisiä laivoja: ** Thetis-luokka, Tanskan laivaston merivalvonta-alusluokka ** KDM Thetis (F357), Tanskan laivaston Thetis-luokan vartiolaiva ** KDM Thetis, alk. HMS Geranium (M16), alkujaan Britannian, myöhemmin Tanskan laivaston korvetti ** FS Thétis (1867), Ranskan laivaston panssarikorvetti ** HMS Thetis, useita Britannian kuninkaallisen laivaston aluksia ** HMS Thetis (1908), Ruotsin laivaston torpedovene ** SMS Thetis (1855), Preussin laivaston fregatti ** SMS Thetis (1900), Saksan keisarikunnan laivaston risteilijä.
Tráchilos

Tráchilos (, myös Tráchilas, Τράχηλας) on pieni Kreikan saari, joka kuuluu Kreetan saariin ja sijaitsee Koufonísin saaren eteläpuolella etelään Kreetan kaakkoiskulmasta. Saaren pinta-ala on 0,140 neliökilometriä ja se on asumaton. Hallinnollisesti Tráchilos kuuluu Siteían kuntaan, Lasíthin alueyksikköön ja Kreetan alueeseen. Se on osa Agía Triádan kyläyhdyskuntaa. == Lähteet == Luokka:Libyanmeren saaret Luokka:Siteía
Tráfos

Tráfos (, myös Trafonísi, Τραφονήσι) on pieni Kreikan saari, joka kuuluu Kreetan saariin ja sijaitsee Kreetan etelärannikolla Pigaïdákian Chrysóstomoksen kylän edustalla. Saaren pinta-ala on noin 0,015 neliökilometriä ja se on asumaton. Hallinnollisesti Tráfos kuuluu Faistóksen kuntaan, Iraklionin alueyksikköön ja Kreetan alueeseen. Saari sijaitsee antiikin ajan Lasaian kaupungin paikan edustalla. Tráfoksen ja Kreetan pääsaaren välissä on näkyvissä kaupungin aallonmurtajan jäänteitä. == Lähteet == == Aiheesta muualla == Luokka:Faistós Luokka:Libyanmeren saaret
Kantonin kapina

Kantonin kapina oli 11.-13. joulukuuta 1927 Kiinan tasavallan Kantonissa tapahtunut aseellinen kapina, joka oli osa Kiinan sisällissotaa. Kiinan kommunistisen puolueen joukot ottivat Kantonin lyhyeksi aikaa haltuunsa, mutta Kuomintangin armeija valtasi sen takaisin jo seuraavana päivänä. == Tapahtumat == Sisällissodan taistelut olivat luoneet Kantonin maakuntaan sekasortoisen tilanteen. Marraskuussa 1927 kommunistit päättivät aloittaa Kuomintangin hallussa olleessa Kantonissa kapinan, jonka poliittinen johtaja oli Zhang Tailei ja sotilaallinen johtaja Ye Ting. Kapinan suunnitteluun osallistui myös Kominternin saksalainen asiamies Heinz Neumann. Kommunistit mobilisoivat noin 2 000 työläisestä kootun punakaartin, jonka lisäksi heidän joukoissaan oli 1 200 Kuomintangin joukoista värvättyä kadettia. Kapinallisia tukemaan saapui vielä noin 500 aseistettua maatyöläistä. Kuomintangin joukoissa oli noin 10 000 sotilasta ja poliisia, joiden tukena oli puolisotilaallisia joukkoja. Kommunistien toivo lepäsikin sen varassa, että heidän joukkoihinsa liittyisi kymmeniä tuhansia työläisiä. Joidenkin arvioiden mukaan kommunisteihin liittyi parikymmentä tuhatta työläistä, mikä ei kuitenkaan ollut tarpeeksi. Kuomintangin sotilasjohtaja Zhang Fakui selville kapinallisten suunnitelmasta, jonka vuoksi ajankohtaa varhaistettiin kahdella päivällä. Kapinan käynnistyessä varhain aamuyöllä 11. joulukuuta kommunistit ottivat kaupungin nopeasti haltuunsa. Kuomintang aloitti vastahyökkäyksensä samana iltana ja kukisti ylivoimansa turvin kapinalliset jo seuraavana päivänä. Kuomintang sai tulitukea myös Helmijoella partioivilta Iso-Britannian laivaston tykkiveneiltä. Kanton oli lopullisesti Kuomintangin komennossa iltapäivällä 13. joulukuuta. Taistelut olivat vaatineet vain muutama sata kuolonuhria, mutta viisi päivää kestäneiden kostotoimien aikana Kuomintang surmasi arviolta 6 000 ihmistä. Kaatuneiden ja teloitettujen joukossa oli myös Neuvostoliiton konsulaatin henkiilökuntaa. Kiinan kommunistisen puolueen historiankirjoituksessa Kantonin kapinaa verrataan vuoden 1871 Pariisin kommuuniiin. Kominternin osuus tapahtumien kulkuun ei ole täysin selvillä. Vuonna 1929 järjestö lähetti Kiinaan suomalaisen asiamiehensä Niilo Virtasen tutkimaan epäonnistumisen syitä. == Lähteet == Luokka:Kapinat Kiinassa Luokka:1927
IIT Dharwad

IIT Dharwad (, suom. Intian teknillinen korkeakoulu Dharwadissa, lyhennys myös IITdh) on Intian Karnatakan osavaltion Dharwadissa toimiva julkinen, kooltaan pieni teknillinen korkeakoulu. IIT Dharwadin alkuvuosien tilapäistiloja seurannut uusi, pysyvä kampus sijaitsee noin 9 kilometriä Dharwadin keskustasta luoteeseen. IIT Dharwadin lukeutuu ikäjärjestyksessä kaikkein nuorimpiin Intian nykyään 23 Intian teknillisen korkeakoulun (engl. Indian Institutes of Technology, IITs) ryhmään kuuluvista korkeakouluista. Se käynnistettiin vuonna 2016 IIT Bombayn avustuksella. Aluksi opetustarjontaan kuului vain kolmen koulutusohjelman alempaan korkeakoulututkintoon (B. Tech.) johtava opetus: koneinsinöörin, sähköinsinöörin sekä tietotekniikan insinöörin opinnot. Vuoteen 2024 mennessä koulutusalatarjontaa on lisätty, maisteri- ja tohtoriopinnot ovat tulleet mahdollisiksi. IIT Dharwad on kasvava korkeakoulu. Sen opiskelijamääräksi ilmoitettiin 1 075 (2024). Noin 20 prosenttia opiskelijoista on naisia. Vielä lukuvuonna 2022-2023 IIT Dharwadussa oli yhteensä 740 opiskelijaa. ==Lähteet== ==Aiheesta muualla== Luokka:Intian yliopistot ja korkeakoulut Luokka:Karnataka
Jack Berglund

Jack Berglund (s. 10. huhtikuuta 2006 Karlstad, Ruotsi) on ruotsalainen jääkiekkoilija. Berglund edustaa SHL-joukkue Färjestad BK:ta. Hänen pelipaikkansa on keskushyökkääjä tai vasen laitahyökkääjä ja hän laukoo vasemmalta. Hänellä on sopimus joukkueen kanssa kauden 2026–2027 loppuun saakka. Berglundin kasvattajaseura on sveitsiläinen Rapperswil-Jona Lakers. NHL-joukkue Philadelphia Flyers varasi Berglundin toisella kierroksella 51. varausvuorolla NHL:n vuoden 2024 varaustilaisuudessa. Berglund on pelannut 20 SHL:n runkosarjan ottelua. Näissä otteluissa hän on tehnyt kaksi maalia ja kaksi syöttöä eli yhteensä neljä tehopistettä. Uran tilastot päivitetty 14. marraskuuta 2024. == Lähteet == Luokka:Ruotsalaiset jääkiekkoilijat Luokka:Färjestad BK:n pelaajat Luokka:Philadelphia Flyersin varaamat pelaajat Luokka:Vuonna 2006 syntyneet Luokka:Elävät henkilöt
Kasab

Kasab (, ) on pääosin armenialaisten asuttama pikkukaupunki Syyrian Latakian maakunnassa lähellä Turkin vastaista rajaa. Armenialaisten historia paikalla ulottuu tuhannen vuoden päähän. Vuoden 2004 väetönlaskennan mukaan Kasabin asukasluku oli 1 754\. ==Historia== Armenialaisten historia Jabal Musan eli Musa Daghin alueella ulottuu 1 000 vuoden päähän ja Kasabissa mahdollisesti jo vuosisadoille ennen Kilikian armenialaiskuningaskunnan olemassaoloa vuosina 1198-1375. Vain harvat seudun armenialaisista selviytyivät Armenialaisten kansanmurhasta Osmanien valtakunnan kaudella. Kasab huomioitiin joskus "viimeisenä" säilyneenä osana Länsi-Armeniaa, eli armenialaisten historiallista asuinaluetta Itä-Turkissa. Kaupunki kärsi Syyrian sisällissodan taisteluista. Maaliskuussa 2014 sen valtasivat turkmeenien ja salafistien asejoukot. Tilanne herätti huomiota armenialaisten laajassa diasporasa ulkomailla esimerkiksi "#SaveKesab"-hashtagin kautta. Sen noteerasivat myös Yhdysvaltojen ja Venäjän ulkoministeriöt. Samaan aikaan mediassa levisi perättömiä huhuja paikkallisten joukkosurmista. Syyrian asevoimat valtasi sen takaisin kapinallisilta muutamaa kuukautta myöhemmin. ==Väestö== Kasabin asukasluku oli Syyrian vuoden 2004 väestönlaskennan mukaan 1 754. Heistä lähes kaikki olivat armenialaisia. Paikalliset armenialaiset puhuvat omaa armenian kielen länsimurteisiin kuuluvaa Jabal Musan murretta, jota puhutaan Kasabin ohella nykyisin vain Anjarin kaupungissa Libanonissa ja Vakiflin kylässä Turkissa. ==Lähteet== Luokka:Syyrian kaupungit Luokka:Latakian maakunta
Qardaha

Qardaha () on pikkukaupunki Syyriassa Latakian maakunnassa. Se tunnetaan Syyriassa erityisesti al-Assadien suvun kotipaikkakuntana. Syyrian vuoden 2004 väestönlaskennan mukaan kaupungin asukasluku oli 8 671 ja sen asukkaat ovat alaviitteja. ==Maantiede== Qardaha sijaitsee Syyrian Latakian maakunnassa Qardahan piirikunnassa Latakian kaupungin itäpuolella Jabal Ansariyan vuorilla. Kaupunki on rakentunut tasanteelle vuoriston länsirinteellä. ==Historia== Qardaha on rakennettu helposti puolustettavalle paikalle. Sen asukkaat on tunnettu historiansa aikana sotaisuudestaan. Osmanien valtakunnanhallitsessa aluetta he tekivät hyökkäyksiä alueen rannikolle. Vuonna 1854 käydyssä yhteenotossa he surmasivat latakia osmanikuvernöörin, mikä lietsoi suurempaa kapinaa alueella. Myöhemmin paikka on tullut tunnetuksi al-Assadien suvun kotipaikkakuntana. Leijonaan viittavan sukunimen otti presidentti Hafiz al-Assadin isä Ali Sulayman vuonna 1927. Hafiz al-Assadista tuli presidentti vallankaappauksessa vuonna 1970 ja myöhemmin vallan peri hänen poikansa Bašar al-Assad. Assadien sukuun liittyen paikalle on rakennettu useita monumentteja, kuten Basil al-Assadin ja Hafiz al-Assadin mausoleumit, sekä suuri moskeija, jonne Bašar al-Assadin äiti Anisa Makluf on haudattu. Syyrian sisällissodan aikana kaupungissa on tehty itsemurhaiskuja ja Syyrian kapinalliset ovat tulittaneet sitä hallitsemiltaan alueilta käsin. Elokuussa 2013 kapinalliset etenivät yllätyshyökkäyksessä noin 20 kilometrin päähän Qardahasta, mutta heidät työnnettiin myöhemmin takaisin. Assadin hallinto romahti joulukuussa 2024 ja kapinalliset valtasivat Qardahan. Kapinalliset polittivat Hafiz al-Assadin haudan. ==Väestö== Qardahan asukasluku oli Syyrian vuoden 2004 väestönlaskennan mukaan 8 671. Paikalliset ovat alaviitteja. ==Lähteet== Luokka:Syyrian kaupungit Luokka:Latakian maakunta
Peter Ericson

John Peter Ericson (s. 11. syyskuuta 1964 Göteborg, Ruotsi) on ruotsalainen diplomaatti ja Ruotsin suurlähettiläs Suomessa. Ericson suoritti asepalveluksensa Tolkskolanissa. Hän valmistui vuonna 1989 ekonomiksi Tukholman kauppakorkeakoulusta. Hän tuli töihin Ruotsin ulkoministeriöön vuonna 1989, ja on työskennellyt Ruotsin suurlähetystöissä Washington D.C:ssä, Brysselissä ja Moskovassa, Ruotsin YK:n edustustossa New Yorkissa sekä osastoneuvoksena ja ulkoministeriön turvallisuuspoliittisen yksikön päällikkönä Tukholmassa. Vuosina 2015–2019 hän toimi Ruotsin suurlähettiläänä Moskovassa. 1. syyskuuta 2019 hänet nimitettiin pääkonsuliksi Istanbuliin. Moskovassa Ericson on asunut kolmasti, ensin vuodesta 1984 lähtien, jolloin hän pääsi todistamaan Mihail Gorbatšovin nousua valtaan, sitten vuosina 1990–1994, jolloin Neuvostoliitto lakkasi olemasta, ja viimeisen kerran 2015–2019, pian sen jälkeen, kun Venäjä oli vallannut Krimin niemimaan ja aloittanut sotatoimet Itä-Ukrainassa. Ruotsin hallitus nimitti 30. toukokuuta 2024 Peter Ericsonin suurlähettilääksi Helsinkiin. Sitä ennen hän toimi Ruotsin ulkoministeriön Itä-Euroopan ja Keski-Aasian yksikön päällikkönä. Helsingin Sanomien haastattelussa marraskuussa 2024 Ericson sanoi, että “Putinin Venäjän kanssa ei voi keskustella… kuinka käydä keskustelua, kun tietää, että toinen osapuoli ei puhu totta. … Mitä järkeä on puhua Lavrovin kanssa, kun tietää hänen valehtelevan. … Miksi tuhlaisin aikaani sellaisen ihmisen kanssa keskustelemiseen?” Hän toteaa, että Venäjään ei voi juurikaan vaikuttaa. Hän ei myöskään usko, että Ukrainan konfliktiin on olemassa neuvotteluratkaisua. Suomelle ja Ruotsille Venäjä on hänen mielestään suurin turvallisuusongelma, ja se tulee olemaan sitä vielä pitkään. Ericson on naimisissa kirjailija Stina Stoorin kanssa. ==Lähteet== ==Aiheesta muualla== *Haastattelu Helsingin Sanomissa. Luokka:Vuonna 1964 syntyneet Luokka:Elävät henkilöt Luokka:Suomen ja Ruotsin väliset suhteet Luokka:Ruotsin suurlähettiläät
Seaton Delaval Hall

Seaton Delaval Hall on kartano Englannin Northumberlandissa Newcastle upon Tynen pohjoispuolella. Sen suunnitteli 1700-luvulla kuuluisa arkkitehti John Vanbrugh. Seaton on läheinen pikkukaupunki, Delaval taas kartanon omistaneen suvun nimi. Nykyisin sitä hallinnoi National Trust. Kartanoa ympäröivä puisto ja puutarha on listattu merkittövien historiallisten kohteiden joukkoon. == Lähteet == Luokka:Englannin kartanot Luokka:Grade I -luokan rakennukset Englannissa Luokka:Northumberlandin rakennukset ja rakennelmat
Hugo Huttunen

Hugo Hjalmar Huttunen (27. maaliskuuta 1900 Helsinki – 16. elokuuta 1958 Helsinki) oli suomalainen viulisti ja konserttimestari. Huttusen vanhemmat olivat kivityömies Otto Wilhelm Huttunen ja Wilhelmiina Laitinen ja puoliso vuodesta 1929 Aili Lemmikki Luoto. Huttunen harjoitti musiikkiopintoja Helsingin filharmonisen orkesterin orkesterikoulussa 1911–1914 ja Helsingin musiikkiopistossa Léon Nauwinckin johdolla. Huttunen oli Suomen yleisradion orkesterin 2. konserttimestari 1929–1958 ja Sibelius-kvartetin 2. viulun soittaja 1927–1958. Hän esiintyi myös kamarimuusikkona Skandinaviassa ja Keski-Euroopassa. Huttunen sai Director musices -arvonimen 1951. (ei-vapaa) == Lähteet == Luokka:Suomalaiset viulistit Luokka:Konserttimestarit Luokka:Vuonna 1900 syntyneet Luokka:Vuonna 1958 kuolleet
Suzuki Alto

Suzuki Alto on japanilaisen Suzukin vuodesta 1979 valmistama A-segmentin pieni henkilöauto. Vuoteen 2023 mennessä sitä oli valmistettu noin 16 miljoonaa kappaletta, joka oli noin viidesosa Suzukin siihenastisesta autotuotannosta. Erityisen suuren suosion Alto on saavuttanut Intiassa, jossa sitä on vuodesta 2000 valmistanut Maruti Suzuki. Suomeen Suzuki Altoa alettiin tuoda vuonna 1982, mutta tuonti oli keskeytyneenä viitisen vuotta 2000-vuosikymmenellä kunnes se alkoi uudestaan vuonna 2009 seitsemännen mallisukupolven myötä. Tuolloin Alto oli Suomen markkinoiden halvin henkilöauto, ja sen eri sukupolvet ovat kuuluneet halvimpien joukkoon muillakin markkinoilla. Vuonna 2014 Alton korvasi Euroopassa Suzuki Celerio. ==Lähteet== ==Aiheesta muualla== *Suzuki Alto AutoWiki.fi-sivustolla Luokka:Suzuki Luokka:A-segmentin autot Luokka:1980-luvun autot Luokka:1990-luvun autot Luokka:2000-vuosikymmenen autot Luokka:2010-luvun autot
Kalevala Tarot

Kalevala tarot on Kalervo Aaltosen kirjoittama ja Taina Pailoksen kuvittama tarot-pakka. Aaltonen on sisällyttänyt pakkaan useimmat keskeiset hahmot ja tarinat Kalevalasta, ja yhdistänyt ne tarot-symboliikkaan. Esimerkiksi Lemminkäinen on narri, Seppä Ilmarinen on taikuri, ja Väinämöinen on ylipappi. ==Lähteet== Luokka:Vuoden 1996 kirjat Luokka:Tarot
Aurajoen ratasilta

Aurajoen ratasilta tai Aurajoen rautatiesilta voi tarkoittaa seuraavia Aurajoen ylittäviä rautatiesiltoja: * Aurajoen ratasilta, vuonna 1899 valmistunut rantaradan yksiraiteinen silta Turussa * Aurajoen ratasilta, vuonna 1954 valmistunut rantaradan yksiraiteinen silta Turussa * Aurajoen ratasilta, vuonna 2024 valmistunut rantaradan kaksiraiteinen silta Turussa * Aurajoen ratasilta, vuonna 1924 valmistunut Turku–Toijala-radan silta Auran kunnassa